செனிபர் தௌதுனா

செனிபர் ஆன் தௌதுனா (Jennifer Anne Doudna, பிறப்பு; பிப்ரவரி 19, 1964) ஓர் அமெரிக்க உயிர்வேதியியலளாளர் ஆவார். இவர் 2020 ஆம் ஆண்டுக்கான வேதியியல் நோபல் பரிசை பேராசிரியர் எமானுவேல் சார்ப்பெந்தியேயுடன் சேர்ந்து மரபணுத்தொகுதியை துல்லியமாக நறுக்கிப்பிணைக்கும் கிரிசிப்பர் (CRISPR/Cas9) நுட்பத்தைக் கண்டுபிடித்தமைக்காக வென்றார்கலிபோர்னியா பல்கலைக்கழகம், பெர்க்லியில் வேதியல் துறை, மூலக்கூறு மற்றும் உயிரணு உயிரியல் துறை பேராசிரியராகவும் உள்ளார். டவுன்னா, 1997 வரை ஓவாடு இஃகியூசு மருத்துவ நிறுவனத்தில் ஆய்வாளராக இருந்தார்.  கலிபோர்னியா பல்கலைக்கழகத்தில்  பேராசிரியராகப் பணியாற்றிக்கொண்டே கிளாட்ஸ்டோன் நிறுவனத்தில் முதுநிலை ஆய்வாளராகவும் தொடர்ந்து பணிபுரிந்துகொண்டிருக்கிறார்.

டவுன்னா, மரபணு தொகுப்பாக்கத்தில் நுண்ணியிரிகள் பற்றிய இவருடைய அடிப்படை பணிகளுக்காகவும், தலைமைத்துவத்திற்காகவும்  கிரிசிப்பர் (Crispr)-புரட்சியின் முன்னோடியாக அறியப்படுகிறார். 2012 ஆம் ஆண்டில் டவுன்னா மற்றும் எமானுவேல் சார்ப்பெந்தியே ஆகிய இருவரும், கிரிசிப்பர் |காசு9  பாக்டீரியாவின் நொதிகள் நுண்ணுயிரிகளின் நோயெதிர்ப்புத் திறனை கட்டுப்படுத்தும் எனவும் அதனைப் பல்வேறு வகைகளில் திட்டமிடப்பட்ட மரபணு தொகுப்பாக்கத்திற்குப் பயன்படுத்தலாம் என்றும் முன்மொழிந்தனர். இது உயிரியல் வரலாற்றில் குறிப்பிடத்தக்க முக்கியக் கண்டுபிடிப்பாகக் கருதப்படுகிறது

டவுன்னா, உயிர் வேதியல் துறையிலும், மரபணு துறையிலும் குறிப்பிடத்தகக் அடிப்படைப் பங்காற்றியமைக்காக  பல்வேறு மதிப்பு மிக்க விருதுகளையும் கௌரவங்களையும் பெற்றிருக்கிறார். எக்சு-கதிர் படிகவியலால் தீர்மானிக்கபப்ட்ட ஒரு ரைபோசைமின் கட்டமைப்பு குறித்த ஆய்வுக்காக இவருக்கு 2000 ஆம் ஆண்டில் ஆலன் டி. வாட்டர்மேன் விருது வழங்கப்பட்டது. சார்ப்பெண்டியருடன் இணைந்து ஐவர் செய்த  கிறிஸ்பர்/காஸ்9 மரபணு தொகுப்பு நுட்ப ஆய்வுக்காக  2015 ஆம் ஆண்டு வாழ்க்கை அறிவியலுக்கான பிரேக்த்ரூ பரிசு வழங்கப்பட்டது. மேலும் 2015 ஆம் ஆண்டு மரபணுவியலுக்கான குரூபர் பரிசு பெற்றார். 2016 ஆம் ஆண்டில் கனடாவின் கெய்டுனர் தேசியப் பரிசும். 2017 ஆம் ஆண்டில் ஜப்பான் பரிசும் பெற்றார். அறிவியல் சமூகத்திற்கு அப்பாற்பட்டு 2015 இன் மிகவும் புகழ்பெற்ற நூறு மனிதர்களுள் ஒருவராக (சார்பெண்டியருடன்)  அமெரிக்காவின் புகழ்பெற்ற டைம்  இதழில் இடம்பெற்றுள்ளார் அதே இதழின் 2016 ஆண்டின்; டைம் பர்சன் ஆஃப் தி இயர் நபர்களுள் ‘ரன்னர் அப்’ என பிற கிறிஸ்பர்  ஆய்வாளர்களுடன் பட்டியலில் இடம்பிடித்துள்ளார்.

மேற்கோள்கள்

வெளி இணைப்புகள்

1964 பிறப்புகள்
வாழும் நபர்கள்
அமெரிக்க வேதியியலாளர்கள்
அமெரிக்கப் பெண் அறிவியலாளர்கள்
நோபல் பரிசு பெற்ற அமெரிக்கர்கள்
அமெரிக்க உயிர்வேதியியலாளர்கள்
படிகவியலாளர்கள்
நோபல் வேதியியற் பரிசு பெற்றவர்கள்
நோபல் பரிசு பெற்ற பெண்கள்